Tollef Lintrup Paus

Tollef Lintrup Paus (født 22. april 1846 i Elverum, død 4. juli 1915 i Trondhjem) var en norsk offiser og jernbaneingeniør. Han arbeidet i sitt yrkesliv med utbyggingen av jernbanenettet i Norge.«Paus, Tollef Lintrup», i Hvem er Hvem?, 1912, s. 204

 Karriere 

Han ble offiser i 1866, tok eksamen ved Den militære høyskole i 1870 og ble kaptein i 1883. Han var seksjonsingeniør ved jernbaneanleggene på Røros og Meråkerbanen, og var fra 1892 distriktsingeniør ved NSB. Han var overingeniør ved Statsbanene 1898–1915.

 Familie 

Han var sønn av prokurator og fogd Henrik Johan Paus og Sophie Lintrup. Faren hadde den uvanlige idé å gi sine eldste barn navn etter deres nummer i søskenflokken: Nina, Tina, Ellef og Tollef, og han var som navnet antyder tolvte barn. Henrik Ibsen var hans fetter. Han ble i 1876 gift med Hedevig Holmsen, datter av oberstløytnant Hans Wangensten Holmsen og Valborg Gøttsche. Han var far til jernbaneingeniør Olaf Paus (f. 1878) og direktør i Vegdirektoratet Hans Wangensten Paus, og var farfar til ambassadør Thorleif Lintrup Paus.

 Utmerkelser 
 Ridder 1. klasse av St. Olavs Orden for fortjeneste av jernbanevesenet (1896)Den Kongelige norske St. Olavs orden : kort oversigt over ordenens historie og meddelelser om dens nulevende norske medlemmer, med portrætter, Christiania, Abels kunstforlag, 1913, s. 75«Paus, Tollef Lintrup», Den Kongelige norske Sankt Olavs orden 1847–1947, Oslo, Grøndahl, 1947, s. 285

 Referanser 

Kategori:Norske jernbaneingeniører
Kategori:Norske kapteiner
Kategori:Riddere av 1. klasse av St. Olavs Orden